Corporación Mondragon

Corporación Mondragon je španielska firma sídliaca v baskickom meste Mondragon. Ide o družstevnú spoločnosť, ktorú v roku 1956 založil katolícky kňaz José Maria Arizmendiarrieta so skupinou svojich žiakov ako malú firmu na výrobu parafínových vykurovacích telies. Do roku 2019 sa táto spoločnosť rozrástla na družstevnú federáciu zastrešujúcu viac ako 250 spoločností, v ktorých pracuje viac ako 80-tisíc ľudí.

Dôraz sa kladie na vzdelávanie zamestnancov, demokratické rozhodovanie o výrobnom programe, čo najmenšie rozdiely v mzdách a kvalitné sociálne zabezpečenie. Samospráva pracujúcich zvýšila motiváciu zamestnancov a ich pocit zodpovednosti, takže Mondragon vykazoval vyššiu produktivitu práce ako klasické hierarchicky riadené podniky.

 Referencie 

 Iné projekty 

 Externé odkazy 
 Oficiálne stránky Mondragon Corporation 

Kategória:Podniky v Španielsku
Kategória:Výrobcovia domácich spotrebičov
Kategória:Podniky založené v 1956